Va guanyar diversos títols individuals però principalment fou un especialista de dobles, on destaquen deu títols de Grand Slam repartits en l'Australasian Championships, l'Internationaux de France i Wimbledon Championships, i dos més en dobles mixtos. També destaquen els seus resultats en la Copa Davis, on disputà diverses eliminatòries entre els anys 1921 i 1934, i coincidint amb la gran generació francesa coneguda com "Les Quatre Mousquetaires", van conquerir aquest trofeu en sis edicions consecutives (1927-1932). L'any 1924 va guanyar una medalla d'argent en la prova de dobles masculins dels Jocs Olímpics de París 1924 i fent parella amb Cochet.